KOMISIJOS REGLAMENTAS (EB) Nr. 1971/2004
2004 m. lapkričio 16 d.
dėl paprastųjų jūrų ešerių žvejybos su Portugalijos vėliava plaukiojančiais laivais sustabdymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (1), ir ypač į jo 21 straipsnio 3 dalį,
kadangi:
(1)
2003 m. gruodžio 19 d. Tarybos reglamente (EB) Nr. 2287/2003, nustatančiame 2004 m. tam tikrų žuvų rūšių ir jų grupių žvejybos galimybes ir atitinkamas sąlygas, taikomas Bendrijos vandenyse ir Bendrijos laivams vandenyse, kuriuose sugavimai yra ribojami (2), numato paprastųjų jūrų ešerių kvotas 2004 m.
(2)
Siekiant užtikrinti, kad būtų laikomasi nuostatų dėl žuvų rūšių, kurioms taikomos kvotos, sugavimo kiekybinių apribojimų, reikia, kad Komisija nustatytų datą, nuo kurios su valstybės narės vėliava plaukiojantys laivai laikomi išeikvoję skirtą sugavimų kvotą.
(3)
Pagal Komisijai pateiktą informaciją, su Portugalijos vėliava plaukiojančių arba Portugalijoje įregistruotų laivų paprastųjų jūrų ešerių sugavimais NAFO 3M zonoje jau išnaudota 2004 m. skirta kvota. Portugalija uždraudė žvejoti šią rūšį nuo 2004 m. spalio 13 d. Todėl reikėtų nustatyti minėtą datą,
PRIĖMĖ ŠĮ REGLAMENTĄ:
1 straipsnis
Su Portugalijos vėliava plaukiojantys arba Portugalijoje įregistruoti laivai laikomi išeikvoję 2004 m. paprastųjų jūrų ešerių sugavimui NAFO 3M zonoje skirtą kvotą.
Draudžiama žvejoti paprastuosius jūrų ešerius NAFO 3M zonoje laivais, plaukiojančiais su Portugalijos vėliava arba įregistruotais Portugalijoje, taip pat draudžiama laikyti laive, perkrauti ir iškrauti sugautą šią žuvų rūšį šiuose laivuose nuo šio reglamento įsigaliojimo dienos.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2004 m. spalio 13 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. lapkričio 16 d.